Մայքլ Ջահարիս

**Մայքլ Ջահարիս կրտսեր** (, **Эммануи́л Заха́рис**, ; ), ամերիկացի դեղագործ, գործարար, բարերար, միլիարդատեր։ Նա եղել է «Kos Pharmaceuticals» և «Vatera Healthcare Partners» ընկերությունների հիմնադիր, ինչպես նաև «Arisaph Pharmaceuticals» ընկերության համահիմնադիր։ Ջահարիսը հունական սփյուռքի ամենանշանավոր և ազդեցիկ ներկայացուցիչներից մեկն է եղել։ Մասնակցել է Կորեական պատերազմին որպես վետերան։ Եղել է պատվո շքանշանի հրամանատար (Հունաստան, 2007 թվական)։

## Կենսագրություն
[thumb|right|271px|Մայքլ Ջահարիսը (ձախից երրորդը) Հունաստանի արտաքին գործերի նախարար [Դիմիտրիս Ավրամոպուլոս|Դիմիտրիս Ավրամոպուլոսի հետ հանդիպմանը (Նյու Յորք, ԱՄՆ, 2012 թվական)]]
Հունական ընտանիքում ծնված Մայքլ և Կատերինա Ջահարիսները, ծագումով Լեսբոս կղզու Ագիա Պարասկևի գյուղից են (Հյուսիսային Էգեյան ծովի կղզիներ, Հունաստանի թագավորություն), ովքեր ներգաղթել են Միացյալ Նահանգներ 1908 թվականին։

Նա ավարտել է Քերրոլլ քոլեջը (այժմ՝ համալսարան) 1950 թվականին՝ ստանալով բակալավրի աստիճան։

Քոլեջն ավարտելուց հետո մասնակցել է Կորեական պատերազմին։ Նա զորակոչվել է ԱՄՆ բանակ՝ ավարտելով Ավստրիայի Զելլ-ամ-Զե քաղաքի բժշկական կորպուսը։

1958 թվակաին Դե Պոլյա համալսարանի իրավաբանական քոլեջում Ջահարիսը ստացել է իր գիտական ​​աստիճանը։

1961-1972 թվականներին աշխատել է «Miles Laboratories»-ում։

1972 թվականին Ֆիլիպ Ֆրոստոմի հետ նա գնել է «Key Pharmaceuticals»-ը՝ դառնալով դրա նախագահն ու գործադիր տնօրենը։ Ջահարիսի ղեկավարությամբ ընկերությունը հիմնել է «Theo-Dur»-ի արտադրությունը, որն այն ժամանակ դարձել է երկրում ասթմայի դեմ պայքարի ամենահայտնի դեղամիջոցը։ Ջահարիսի ղեկավարությամբ ընկերությունը զբաղվել է նաև «Nitro-Dur»-ի արտադրությամբ (նիտրոգլիցերին)։ 1986 թվականին «Key Pharmaceuticals»-ը գնվել է «Schering-Plough» ընկերության կողմից։

1988 թվականին Ջահարիսը հիմնադրել է «Kos Pharmaceuticals» ընկերությունը՝ այն անվանելով հունական Կոս կղզու անունով, որտեղ ծնվել է Հիպոկրատը։ 2006 թվականին ընկերությունը 4,2 միլիարդ դոլարով վաճառվեց «Abbott Laboratories»-ին։

Ամուսնացած է եղել Մերի Ջահարիսի հետ։ Նրանք ունեցել են մեկ որդի՝ Ստեփանոսը և մեկ դուստր՝ Քեթրինը, ինչպես նաև ունեցել են հինգ թոռ։

1986 թվականին ամուսիններ Մայքլ և Մերի Ջահարիսները հիմնել են «Jaharis Family Foundation, Inc.» ընկերությունը։

2007 թվականին հիմնադրել են «Vatera Healthcare Partners» ՍՊԸ-ն։

Ջահարիսը նվիրատվություններ է կատարել Դե Պոլյա համալսարանի քոլեջին, բժշկական կենտրոնների, Կոլումբիայի համալսարանին, Թաֆթս համալսարանին, Մետրոպոլիտեն թանգարանին, Չիկագոյի արվեստի ինստիտուտին և Մետրոպոլիտեն օպերային։ Նա ներդրումներ է կատարել նաև Նյու Յորքի Մանհեթենում գտնվող Սուրբ Նիկոլաս եկեղեցու վերականգնման համար, որն ամբողջությամբ ավերվել է 2001 թվականի սեպտեմբերի 11-ի ահաբեկչության ժամանակ։

Ջահարիսը եղել է «Leadership 100» (Էնդի Աթենքի և այլոց հետ) և «FAITH: An Endowment for Orthodoxy & Hellenism» բարեգործական հիմնադրամների համահիմնադիր, ֆինանսական աջակցություն է տրամադրել Ամերիկայի հունական ուղղափառ արքեպիսկոպոսության հաստատություններին ԱՄՆ-ում հունական ուղղափառությունը և հելլենիզմը խթանելու համար։ Եղել է նաև «Onassis Public Benefit» հիմնադրամի տնօրենների խորհրդի անդամ, Ամերիկայի արքեպիսկոպոսության արքեպիսկոպոսական խորհրդի փոխնախագահ (2000 թվականից), ինչպես նաև եղել է Սուրբ Անդրեաս Առաքյալի շքանշանի անդամ և կրել է Կոստանդնուպոլսի պատրիարքության արքոնտ-եքսարքոսի տիտղոսը։

Մայքլ Ջահարիսը մահացել է 2016 թվականի փետրվարի 17-ին Նյու Յորքի տանը 87 տարեկան հասակում։

## Ծանոթագրություններ

## Արտաքին հղումներ
* Մայքլ Ջահարիսը Greek Reporter-ում
* Մայքլ Ջահարիսը The National Herald-ում
* Advice from serial entrepreneur Michael Jaharis

Կատեգորիա:Ամերիկացի գործարարներ
Կատեգորիա:Ամերիկացի միլիարդատերեր
Կատեգորիա:Ռուդիկ Ղարիբյանի հիշատակին նվիրված հոդվածներ
Կատեգորիա:Ամերիկացի բարերարներ